SABINA ลุ้นผลงานครึ่งหลังโตแกร่ง! ยอดขายสินค้าโตดี รับศก.ฟื้นตัวชัด
SABINA ลุ้นผลงานครึ่งหลังโตแกร่ง! ยอดขายสินค้าโตดี รับศก.ฟื้นตัวชัด จับกำไรปีนี้แตะ 400 ล้าน แนะซื้อเป้า 29 บาท
SABINA ลุ้นผลงานครึ่งหลังโตแกร่ง! ยอดขายสินค้าโตดี รับศก.ฟื้นตัวชัด จับกำไรปีนี้แตะ 400 ล้าน แนะซื้อเป้า 29 บาท
7 ต.ค. 2565

บล.โนมูระ พัฒนสิน ระบุในบทวิเคราะห์วันนี้ (7ต.ค.65) ว่า บริษัท ซาบีน่า จำกัด (มหาชน) หรือ SABINA เป็นบริษัทที่มีจุดเด่นด้านแบรนด์, การตลาดและช่องทางจำหน่าย โดยเฉพาะออนไลน์ที่เติบโตดี (20-25% ของรายได้) ยอดขายลำดับต้นๆ ใน Lazada, Shopee ระยะสั้น นอกจากออนไลน์ที่ดีแล้ว ช่องทางสาขา (65% ของรายได้) เริ่มเห็นการฟื้นตัวชัด หลังเปิดเรียน, ทำงาน, ท่องเที่ยว, ผับ
โดยคาดกำไรไตรมาส 3/2565 อยู่ที่ 104 ล้านบาท (โต 88% เทียบช่วงเดียวกันของปีก่อน, ลดลง 5% เทียบไตรมาสก่อนหน้า) ดีทั้งจากรายได้และอัตรากำไร และเท่า Pre covid งวดที่ 4 แล้ว และโมเมนตัมกำไรไตรมาส 4/2565 ยังดี เพิ่มทั้งเทียบช่วงเดียวกันของปีก่อน, เทียบไตรมาสก่อนหน้า และคงกำไรปี 2565 อยู่ที่ 400 ล้านบาท (โต 36% เทียบช่วงเดียวกันของปีก่อน) ซึ่งเริ่มเห็น Upside risk มากขึ้น
ด้านราคาหุ้นซื้อขาย PER22 ที่ 20 เท่า มองยังเป็นจุดเข้าลงทุนได้ และต่ำกว่ากลุ่มอิงบริโภคซึ่งซื้อขาย 25-30 เท่า ดังนั้นมองเป็นอีกหุ้นในกลุ่มอิงบริโภคที่งบดีในไตรมาส 3/2565 และโมเมนตัมดีต่อในไตรมาส 4/2565  ที่เห็นสัญญาณยอดขายฟื้นตัว และ เตรียมเปิดตัว New collection ใหม่ และต้นทุนผ่านจุดเร่งสุดไปแล้ว ภาพระยะกลางยาว เติบโตตามการบริโภค และ E Commerce แนะซื้อราคาเป้าหมาย 29.00 บาท